Daukšviečiai
Daukšviečiai (arba Daugšviečiai) – buvęs kaimas Šilutės rajono savivaldybėje, 6 km į pietus nuo Švėkšnos, tarp kelių Švėkšna-Ž. Naumiestis ir Švėkšna-Šyliai, dešiniajame Žvelesio upelio krante. Ribojosi su Stankiškių, Žiogų, Nautiltės, Pūzraviečių, Meiželių ir Razmų kaimais. Daukšviečiuose rastas akmuo su iškaltais dubenimis, o lauke, vadintame Ragokalniu, iškasama medžio anglių.